Rikunarita-ORG/Wikinium huggingface dataset:
# Basa Tionghoa

Hurup Tionghoa Terdisionil (atas) èn Ringkes (tenga), *Zhōngwén* (bawah)
**Basa Tionghoa** ya'entu atu basa nyang diomongin ama Orang Han èn kaum dikitan laènnya di Tiongkok.

## Ruju'an
# Tokio

Bendèra Tokyo
**Tokio** (basa Jepang:東京) atawa nama resminya **Biang Kota Tokio**, ya'entu atu deri 47 wilayah di Jepang nyang jadi ibu negeri Jepang semprakan taun 1869.

## Ruju'an
# Basa peranakan

**Basa peranakan** (kréol) entu turunan deri basa pijin nyang jadi basa enya' bakal sekelompok nyang asalnya laèn-laèn natar belakang. Kajian lumbrah ngunjukin kalo basa kacukan di mana-mana antéro dunia ada punya kebeduan, wabilkusus dalem masalah kaèdah basa.

## Ruju'an
# Bruné Darusalam

**Bruné Darusalam** (hurup Arab Gundul: برونى دار السلام; Melayu: *Brunei Darussalam*) atawa nama resminya **Negara Brunei Darusalam** (hurup Arab Gundul: نݢارا برونى دار السلام; Melayu: *Brunei Darussalam*) atawa singketnya **Bruné** (hurup Arab Gundul: برونى) entu atu negara kerajaan mutlak-wèt dasar (*monarki absolut konstitusional*) nyang pernahnya di Asia Kidul-Wètan. Ni negara pernahnya di Pulo Kelimantan atawa Bornéo. Ni negara dikulilingin ama Serawak, Malésia di blètannya, bekidulnya, ama bekulonnya, èn Laut Cina Kidul di blèlornya. Ini negara kepasi jadi 4 daèrah, nya'entu Tutong, Temburong, Belait, ama Bruné-Muara. Dia punya ibu negeri èn kota paling gedénya entuh Bandar Seri Begawan.

Jenggar wilayahnya cuman 5,765 km2 doangan. Bahnanya, ni negara ngerupain negara ke-2 paling kecit di Asia Tenggara. Penjogrognya selamanya tahon 2011 jumblahnya 408.786 orang dengen kerangsekannya segedé 67,3 orang/km2. Ini negara ièlah negara dengen pendapetan per kepala ke-2 paling tinggi di Asia Kidul-wètan abisnya Singapur, hasil bumi utamanya punya lantaran, ya'entu minyak bumi èn gas alam, nyang ngebadeg.

## Ruju'an
# Sionghay

| Sionghay
上海Sanghay |
| --- |
| Kota praja |
| Kota Praja Sionghay |
| **Deri atas ke bawah, kèbot nganan:** Lujiazui, Taman Yu, Jalan Nanjing, Gedung HSBC dan Gedung Pabean di kawasan The Bund, Kota tua Shanghai, Kuil Jing'an |
| Etymology: 上海浦 (*Shànghăi Pǔ*), entu aselinya nama deri Kali Hongpo |
| Gutekan kota Sionghay di Tiongkok |
| Negara |  Tiongkok |
| Wilayah | Tiongkok Wètan |
| Ditungguin | Semprakan 4.000 taon SM |
| Dijejegin  - Kota praja Qinglong |  746 |
|  - Kabupatèn Huating (华亭县) (jaman Wangsa Tong) | 751 |
|  - Kabupatèn Sionghay | 1292 |
|  - Kota praja | 7 Juli 1927 |
| Déwan kota | Konggerès Ra'yat Kota Praja Sionghay |
| Divisi  - Trap kabupatèn  - Trap kota praja |  16 distrik, 1 kabupatèn 210 kota praja dan anakdistrik |
| Government |
|  • Type | Kota praja |
|  • Sekertaris Parté | Chen Jining |
|  • Dedengkot Konggerès | Huang Lixin |
|  • Berehmister | Gong Zheng |
|  • Dedengkot KPP Kota Praja | Hu Wenrong |
|  • Timbelan KPP | 57 timbelan |
| Area |
|  • Kota praja | 6.341 km2 (2,448 sq mi) |
|  • Water | 697 km2 (269 sq mi) |
|  • Urban (2018) | 401 km2 (1.550 sq mi) |
| Elevation | 4 m (13 ft) |
| Highest elevation (Bukit She) | 118 m (387 ft) |
| Population (2023) |
|  • Kota praja | 24.874.500 |
|  • Rank | 1 di Tiongkok |
|  • Density | 3,900/km2 (10,000/sq mi) |
| Demonym | Orang Shanghai |
| Time zone | UTC+8 (WST) |
| Kode pos | **2000**00–**2021**00 |
| Area code | 21 |
| ISO 3166 code | CN-SH |
| PNB (perangkaan) | 2023 |
|  - Kota praja | ¥4,722 miliar $670 miliar |
|  - Per kapita | ¥190.270 $27.001 |
|  - Pertumbuhan |  8,1% |
| IPM (2021) | 0,880 (ke-2) – tinggi bener |
| Nomor pelat kendaraan | 沪A, B, D, E, F, G, H, J, K, L, M, N 沪C (di luar kawasan pinggiran kota) |
| Pendèkan | SH / 沪 (*Hù*) |
| Kembang kota | Yulan magnolia |
| Basa | Basa Sionghay Cèng'im |
| Website | shanghai.gov.cn en.shanghai.gov.cn |

**Sionghay** atawa **Sanghay** (Hurup Tionghoa: 上海; pinyin: Shànghǎi; pelapalan basa Sionghay: /zɑ̃ hɛ/) entu atu kota ngopènin sendèwèk ama daèrah kotaan paling padet di Tiongkok. Ni kota ada ngejogrog di tembiran panté Tiongkok bekidulnya sungapan Kali Tiongkang, juga' ada dibelèk diliwatin Kali Hongpo. Ni kota punya penjogrog entu nomer tiga paling bejibun sedunia; ada engkali bangsa 24,87 juta orang di sono taon 2023. Sedeng daèrah kotaannya entu nyang paling padet di Tiongkok, ampé ada 29,87 juta orang nyang jogrog. Kapan taon 2022, daèrah kotaan Sionghay Gedé disangka-sangkain mboléin bikinan kotaan ngeres (perangkaan) nyaris 13 triliun RMB ($1.9 triliun). Sionghay entu atu sintrem kebekèn di seantéro dunia bakal urusan keduitan, dagang èn atur banda, pemerdataan, èlmu èn tèhnolohi, pembikinan, gandaran, pelesiran, ama budaya. Sionghay punya pelabuan juga' jadi atu deri pelabuan kontèner paling getol sedunia barengan dengen Singapur ama Roterdam punya pelabuan.

## Paranan
# Orang Banjar

**Orang Banjar** ièlah atu kaum deri bangsa Ostronési nyang asalnya deri Indonésia. Dia pada ngejedog di Pulo Kalimantan, wabilkusus Kalimantan Kidul, Kalimantan Tenga, èn Kalimantan Wètan. Ni kaum jumblahnya secuplek 4.127.124 orang di Indonésia (2010). Adapun ni kaum punya basa aslinya entu basa Banjar.

## Ruju'an
# Ruma baca

Ruma baca wayah gini
**Ruma baca** (hurup Arab Gundul: روما باچ) atawa **ruma buku** (hurup Arab Gundul: روما بوکو) atawa **pangkèng buku** (hurup Arab Gundul: فڠکڠ بوکو) atawa **bibliotik** (hurup Arab Gundul: بيبليوتيک) entu atu tempat bakal ngomplokin baca-bacaan ama laèn-laèn wasilah paranan. Biar kata bakal omplok-omplokan perorangan, ada juga' ruma baca nyang dibayarin èn diopènin ama guwernemèn atawa rukun biar orang pada bisa baca-baca buku sonder ngeluarin duit acan.

## Paranan
# Èlmu nahwu

Trap-trap utama èlmu basa
Di èlmu basa, **èlmu nahwu** (hurup Arab Gundul: علم نحو) atawa **èlmu pernah basa** (hurup Arab Gundul: علم فرنه بهاس) ièlah èlmu nyang ngebelajarin pegimana itu kata ama awakan gegabregan bakal ngebentuk atuan nyang gedéan kaya' bungsel kata ama kalimat. Opènan pancerannya èlmu nahwu nglingkup pernahan rèndèngan kata, ubungan kaèdah basa, telepekan kalimat undak-undakan (pembangun), pemantesan, tabèat ragem lintesbasa, ama ubungan antara bentuk ama ma'na (èlmu ma'na). Ada ngejeprah macem-macem pendeketan èlmu nahwu nyang macem-macem nyang bèdanya cuman di dia punya persangkaan ama jujuan pancernya aja.

## Ruju'an
# Ruslan Puti

**Ruslan Puti** (hurup Arab Gundul: روسلند فوتى) atawa **Bélarus** (hurup Arab Gundul: بيلاروس; basa Rus Puti: Беларусь *Biełaruś*; basa Rus: Беларусь *Belarus’*) atawa resminya **KiblikRuslan Puti** (hurup Arab Gundul: کبليک روسلند فوتى) entu atu negara di Èropa Wètan. Ada kurang lebi 9 juta orangan nyang tinggal di mari. Ni negara punya hopstad namanya Min. Dulunya, ni negara perna jadi bagèan deri Uni Sowièt ampé tahon 1991. Persidènnya semprakan tahon 1994 ampé sekarang masing Alèksander Lukasèngko. Ni negara watesan ama Ruslan, Ukrain, Polen, Litowen, èn Lètlan. Ada 40% lebi deri kabèhan jenggarnya 207.600 km2 (20.200 mi2) entu utanan.

Ni kiblik punya parlemèn ada ngumumin dia punya kedaulatan sendèwèk ari bulan 27 Juli 1990. Pas jaman-jamannya bubarnya Uni Sowièt, Ruslan Puti merdéka ari bulan 25 Agustus 1991.

Ada 70% lebi penduduk Ruslan Puti deri seruruh jumblahnya 9,49 juta orang pada tinggalnya di kota-kota. Lebi deri 80%-nya kaum Rus Puti. Adapun rèstannya mah orang Rus, Pol, sama Ukrain. Ni negara ada punya dua basa resmi, ya'entu basa Rus Puti ama basa Rus. Agama nyang paling banyak dianut ama orang-orang pada di ni negara entu agama Serani Ortodok Rus, èn nyang mashur kedua ya'entu Serani Katolik Romèn.

## Ruju'an
# Cogroh budaya

**Cogroh budaya** (hurup Arab Gundul: چوݢروه بوداي‎; Inggris: *cultural appropriation*) atawa **bètak budaya (hurup Arab Gundul: بيتق بوداي‎)** entu penyomotan nyang kaga' surup atawa bocèngli atawa kaga' mekakat atawa kaga' kena diterima deri atu unsur atawa unsur deri atu budaya atawa kedèwèkan (*identitas*) nyang dicomot ama atu anggota deri rombongan budaya atawa laèn kedèwèkan. Ni bisa ngeja anteg-antegan kalu anggota deri atu budaya nyang ngejèger nyomot deri budaya kaum dikitan.

## Ruju'an
# Mantèk

Mantèk mbelajarin bentuk sahih, kaya' *modus ponens* (cara taroh)
**Mantèk** (hurup Arab Gundul: منطق) ièlah pengajian penalaran. Aturan-aturan mantèk kepaké bakal itu pilsup pada bikin atu pengrorodan mantèk nyang sahih pasal dunia. Mantèk ngebantu orang nyabitin apa itu bener, apa kaga'.

Mantèk seringannya mah ditulis dalem kias, nyang atu macem deri bukti mantèk. Kias dikeja deri omplokan pernyataan nyang dipaké bakal ngebuktiin pernyataan tandesan secara masup akal, nyang digero kesimpulan. Atu tuladan nyang bekèn deri kias mantèk pernah ditulis ama atu pilsup Yunani Klasik nama Aristo:

1. Semua manusia pada bakal mati.
2. Sokrat entu manusia.
3. Mangka, Sokrat bakal mati.

Kesimpulan ièlah pernyataan tandesan. Ni kias nyangcangin dua pernyataan pertama bakal ngeja atu pengrorodan mantèk: Sokrat bakal mati.

Ni kias dikeja deri tiga pernyataan atawa ongsongan (*proposition*) mantèk. Ni pernyataan bentuknya mah pernyataan pèndèk nyang ngejabarin trap-trap kecil bakal hujah mantèk. Pernyataan-pernyataan nyang kecil tadé ngeja nyang namanya hujah, percis kaé atum ngeja molèkul. Kalo tu mantèk bener, pernyataannya berarti pada "ngintilin" deri seberayanya.

Pernyataan gableg nilé bener, artinya itu pernyataan poko'nya bisa dibuktiin bener *apa* salahnya, cuman kaga' bisa plin-plan dua-duanya. Pernyataan kaga' masup akal atawa jinganan dalem mantèk digero boncos mantèk.

## Ruju'an